Pengangkutan

Pengangkutan (; ) boleh didefinisikan kepada kenderaan yang
membawa seseorang atau sesuatu dari satu tempat ke satu tempat yang lain, biasanya pada jarak yang jauh berbanding
jika berjalan kaki. Sistem pengangkutan biasanya boleh dibahagi kepada beberapa pembahagiaan bergantung kepada cara
ia bergerak, kuasa, dan lain-lain. Antara pembahagiaan yang biasa ialah seperti di bawah:-

 Pengangkutan darat 
 Pengangkutan laut

 Pengangkutan udara

Jenis pengangkutan juga dikira seperti :-
 Pengangkutan manusia
 umum
 individu
 Pengangkutan kargo

Contoh-contoh bentuk pengangkutan ialah kapal terbang, kapal, kereta dan kereta api.

 Peranan pengangkutan 

 Mengelakkan lebihan dan kekurangan barang di pasaran 
Pengangkutan memudahkan pemindahan barang dari tempat yang mengalami lebihan ke tempat yang
mengalami kekurangan supaya penawaran dan permintaan dapat diselaraskan. Penawaran yang berlebihan akan menyebabkan harga menurun sementara penawaran yang tidak mencukupi akan mengakibatkan kenaikan harga. Dengan bantuan pengangkutan, harga akan dapat distabilkan kerana lebihan penawaran dapat diagihkan ke tempat yang mengalami kekurangan.

 Meluaskan pasaran dan menggalakkan perniagaan antarabangsa  
Pengangkutan membantu meluaskan pasaran kerana dapat mengagihkan barang ke merata tempat dan dapat meningkatkan keuntungan. Perniagaan import dan eksport dapat dijalankan dengan lancar dengan adanya sistem pengangkutan yang moden dan canggih. Contohnya, udang galah yang segar dapat dieksport ke Jepun dengan terdapatnya sistem pengangkutan udara. Perkembangan pernigaan antarabangsa juga dapat mengeratkan perhubungan diplomatik antara negara di dunia.

 Lihat juga 

 Infrastruktur
 Pengangkutan antara mod

Rujukan